recursal/SuperWikiNEXT-32B huggingface dataset:
***Det forjettede land*** , (originaltittel: *Ziemia obiecana*) er et polsk drama fra 1975 regissert av Andrzej Wajda.

Handling
--------

Karol Borowiecki, en ung polsk adelsmann, er administrerende ingeniør ved Bucholz tekstil-fabrikk. Han er nådeløs i sin karriere, og planlegger å opprette hans egen fabrikk ved hjelp av vennene Max Baum, en tysker og arving til en gammel fabrikk, og Moritz Welt - en jødisk forretningsmann. Borowiecki har en affære med Lucy Zucker, kone til en annen tekstil-magnat.

På dagen for fabrikk-åpningen må Borowiecki nekte for sin affære med Zuckers kone overfor en sjalu ektemann. Borowiecki følger deretter med Lucy på en reise til Berlin. Imidlertid sender Zucker en medarbeider for å spionere på sine kone. Han bekrefter affæren, og Zucker ønsker derfor å hevne seg på Borowiecki ved å brenne ned den splitter nye fabrikken deres.

Skuespillere
------------

* Daniel Olbrychski som Karol Borowiecki
* Wojciech Pszoniak som Moritz Welt
* Andrzej Seweryn som Maks Baum
* Kalina Jędrusik som Lucy Zucker
* Anna Nehrebecka som Anka
* Bożena Dykiel som Mada Müller

Referanser
----------

1. ↑  «filmen på filmweb.no» **(norsk)**. Besøkt 1. juni 2016.

Eksterne lenker
---------------

* (en) *Det forjettede land* på Internet Movie Database Rediger på Wikidata

* (no) *Det forjettede land* hos Filmfront Rediger på Wikidata

* (sv) *Det forjettede land* i Svensk Filmdatabas Rediger på Wikidata

* (en) *Det forjettede land* på AllMovie Rediger på Wikidata

* (fr) *Det forjettede land* på Allociné Rediger på Wikidata

* (nl) *Det forjettede land* på MovieMeter Rediger på Wikidata

* (en) *Det forjettede land* på Turner Classic Movies Rediger på Wikidata

* (en) *Det forjettede land* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** BNE
 |
**Cartimandua** (levde i 1. århundre) var dronning for den keltiske brigantene i den nordlige del av dagens England fra ca. 43 til ca. 70.

Hun var nylig innsatt som dronning da romerne i 43 invaderte De britiske øyer og opprettet provinsen Britannia. Sammen med sin mann, carvetiernes krigsherre Venutius, ledet hun en allianse mot romerne. Det ser ut til at hun tidlig delvis underkastet seg romerne, og styrte et klientkongedømme underlagt guvernøren. 

Etter slaget ved Caer Caradock i 50 flyktet Caratacus, en av de fremste lederne for den keltiske motstanden, til brigantenes område. Cartimandua valgte å overgi ham til romerne, og Caratacus ble ført til Roma i lenker. Hennes lojalitet ble belønnet i 53, da Venutius' forsøk på å underlegge seg brigantene ble stoppet ved romersk intervensjon. I 61 nektet Cartimandua å slutte seg til Boadiceas opprør. 

I 69 kastet hun ut sin mann Venutius, og tok en tidligere livvakt, Vellocatus, som gemal. Venutius invaderte brigantenes område, og avsatte henne omkring år 70. Tacitus antyder at romerne reddet henne fra å bli holdt fanget. Hun dukker ikke senere opp i kildene, så det er ingen tegn til at hun fikk noen ny maktposisjon noe annet sted. 

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
Fremtredende nasjonalister ved Sivas kongress (1919). Mustafa Kemal Atatürk er i midten.
**Den tyrkiske nasjonale bevegelsen** (tyrkisk: *Türk Ulusal Hareketi*) omfatter de politiske og militære aktivitetene til de tyrkiske revolusjonærene som resulterte i dannelsen og utformingen av den moderne republikken Tyrkia som en følge av det osmanske rikets nederlag i første verdenskrig og den etterfølgende okkupasjonen av Konstantinopel og partisjonering av det osmanniske imperiet av de allierte under betingelsene i Våpenhvilen i Moudros. Osmannene så bevegelsen som en del av en internasjonal konspirasjon mot dem.[1] De tyrkiske revolusjonærene opprørte seg mot denne partisjoneringen og mot Freden i Sèvres, undertegnet i 1920 av den osmanniske regjeringen, som delte deler av Anatolia seg selv.

Dette etableringen av en allianse av tyrkiske revolusjonære under partisjonen resulterte i den tyrkiske uavhengighetskriget, avskaffelsen av det osmanske sultanatet 1. november 1922 og erklæringen fra Republikken Tyrkia 29. oktober 1923. Bevegelsen erklærte at den eneste kilde til styring for det tyrkiske folk ville være den demokratiske Tyrkias store nasjonalforsamling.

Bevegelsen ble opprettet i 1919 gjennom en rekke avtaler og konferanser gjennom hele Anatolia og Trakia. Prosessen var rettet mot å forene uavhengige bevegelser rundt om i landet for å bygge en felles stemme og tilskrives Mustafa Kemal Atatürk,[2] som han var den primære talsmannen, den offentlige figuren og militær leder av bevegelsen.

Se også
-------

* Den tyrkiske frigjøringskrigen

Referanser
----------

1. ↑  British Views of the Turkish National Movement in Anatolia (1919-1922) by A. L. Macfie
2. ↑  Atatürk and the Turkish Nation Source US Library of Congress
HordaLAN 2016 - Hovedhall
Hovedhallen under arrangementet i 2016

**HordaLAN** er et datatreff som arrangeres i Fjell kommune i løpet av vinterferien. 

HordaLAN er i datatreff-kategorien dataparty. Det betyr at arrangementet er mer enn bare et LAN. HordaLAN driver utenom spillkonkurranser også med sceneshow, cosplay og annen underholdning.

Historie
--------

HordaLAN har blitt arrangert hvert år siden 2012. Fram til og med 2014 ble det arrangert i Ågotneshallen. Siden har det blitt arrangert i Sotra Arena på Straume. Deltakertallet har steget jevnt fra omtrent 200 deltagere i 2012 til omtrent 900 deltagere inklusiv frivillige i senere år.

HordaLAN Dataforening som arrangerer HordaLAN Dataparty, ble stiftet i 2011 av datainteressert lokal ungdom. Organisasjonen HordaLAN Dataforening er arrangør av datatreffet og er medlem av Hyperion.

Se også
-------

* Liste over store norske datatreff

Eksterne lenker
---------------

* HordaLAN.no
* 
* Arkivert 19. januar 2017 hos Wayback Machine.
* Arkivert 31. januar 2017 hos Wayback Machine.
*
*For flere betydninger, se Kavli (andre betydninger)*

**Kavli** er et norsk konsern innen produksjon og markedsføring av næringsmidler med «Kavli» som overordnet merkevarebetegnelse. Virksomheten ble etablert i 1893 av Olav Kavli. 

Kavli har i dag produksjon i Norge, Sverige, Finland og Storbritannia. Til konsernet hører blant annet Q-Meieriene som foredler og markedsfører meieriprodukter under varemerket «Q». O. Kavli AS produserer kaviar og smøreost på konsernets fabrikk i Bergen. «Primula» er et annet av virksomhetens varemerker, registrert i 1924 da den første smørbare osten ble lansert. 
Kavli la ned Vestfold Flatbrødfabrik og flyttet produksjonen av knekkebrød og flatbrødet «Korni» til utlandet i 2012. 

**Kavli Holding AS** har hovedkontor i Bergen, og er heleid av Kavlifondet (O. Kavli og Knut Kavlis Almennyttige Fond), som ble opprettet i 1962 av Knut Kavli, Olav Kavlis sønn.

Historikk
---------

Olav Kavli (1872-1958) kom fra gården Årø rett utenfor Molde, og var fjerdemann i en søskenflokk på seks. Olav Kavli viste tidlig et talent for økonomi.

Atten år gammel reiste han til Bergen, hvor han gikk et tre måneders kveldskurs på en handelsskole. I 1893 fikk han handelsbrevet, som den gang var obligatorisk for alle som ville drive handelsvirksomhet. Samme år etablerte han Kavli. I 1924 presenterte Olav Kavli verdens første holdbare smøreost, Primula. Lanseringen av Primula var gjennombruddet for Kavli, og smøreosten er fortsatt et viktig produkt i Kavlis sortiment.

Olav Kavli var en dyktig markedsfører med internasjonale ambisjoner. Han bygde handelsrelasjoner internasjonalt gjennom hyppige forretningsreiser til særlig Europa og USA, men også til mange andre land i verden.

Sønnen Knut Kavli (1896-1965) begynte i selskapet i 1924. Det var han som var drivkraften da Kavli ble en internasjonal bedrift med fabrikker i Danmark (1935), England (1936) og Sverige (1940). Allerede før første verdenskrig eksporterte Kavli til over femti land.

Olav Kavli døde i 1958 og overlot driften og eierskapet av selskapet til sønnen Knut.

Hovedkontor
-----------

* 1918–1934: Kavligården i Rosenberggaten / Lodin Lepps gate i Bergen sentrum
* 1934–1982: Kavlifabrikken i Damsgårdsveien ved Damsgårdssundet i Bergen
* 1982 – d.d.: Kavlibygget på Midtun

Referanser
----------

1. ↑   "Primula", kavli.no

Eksterne lenker
---------------

* Kavli sin norske hjemmeside
* Q-Meieriene sin norske hjemmeside
* Virksomhetens internasjonale hjemmeside (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Brønnøysundregistrene
 |
**Den trefoldige lotussutra** (kinesisk: 法華三部経; pinyin: *fǎ huá sān bù jīng*; japansk: *Hokke-sambu-kyo*) er en samling av tre komplementære mahayana sutraer:Katō, Bunnō; Tamura, Yoshirō; Miyasaka, Kōjirō (1993). *The Threefold Lotus Sutra: The Sutra of Innumerable Meanings, The Sutra of the Lotus Flower of the Wonderful Law, The Sutra of Meditation on the Bodhisattva Universal Virtue* (PDF). Tōkyō: Kōsei Publishing Company. ISBN 4-333-00208-7. Arkivert fra originalen (PDF) 19. oktober 2013.  Arkivert 19. oktober 2013 hos Wayback Machine.Reeves, Gene (2008). *The Lotus Sutra: A Contemporary Translation of a Buddhist Classic*. Somerville: Wisdom Publications. ISBN 0-86171-571-3. 

* Sūtraen med uendelig mange betydninger
* Lotussutraen
* Sūtraen om meditasjon på Samantabhadra

De har vært kjent kollektivt som den trefoldige lotussutra i Kina og Japan, siden eldre tid.

Referanser
----------

1. ↑  Suguro, Shinjo; Nichiren Buddhist International Center, trans. (1998). *Introduction to the Lotus Sutra*, Fremont, Calif.: Jain Publishing Company. ISBN 0875730787; p. 4
En portal utført av Horder i Vejlby kirke i Norddjurs kommune Foto: Jan Friberg 
 Høyre del av Horders portal fra Vejlby kirke Foto: Jan Friberg 
*For folkegruppen med samme navn, se Horder (folkegruppe)*
**Horder** eller **Horderus**, trolig dansk stenhugger, født før 1175 og død etter 1175, også kalt Djurslandsmesteren, fordi de fleste verker som tilskrives ham ses i romanske kirker på Djursland. 

I 1821 fantes det på gården Løvenholm mellom Randers og Grenå i Jylland, en romansk liksten som ble innsendt til Nationalmuseet i København. Stenen har på oversiden en bispefigur og på sidene en runeinnskrift, som på stenens ene endeflate slutter med ordet *Horderus*. Horderus er dog ikke nødvendigvis navnet på den som har lavet stenen. Senere ble det på Grenå kirkegård funnet et lignende sten, denne var dog uten runeinnskriften.

I mange år sa ikke ordet Horderus den historiske forskningen noe, men etter hvert begynte kyndige i romansk granittskulptur å anta at Horderus måtte være et navn og en stenhuggersignatur. Man fant likheter med døpefonter og bildeprydede portaler på kirker i nærheten av funnstedene, og dro konklusjonen at man hadde med den samme granittskultptør å gjøre (også selv om de fleste verkene manglet signaturen). 

Hva som først og fremst karakteriserer denne stenmester, er de fint utførte tausnoninger, eller ornamentering med etterligning av tvinnet tau. Motivet gjenfinnes i mange romanske granittskulpturverker, men Horder skal ha vært en mester på området.

Mange og regelmessige snoninger finnes på kirkeportaler som er blitt tilskrevet ham, og billedverdenen rommer bibelske scener med dyrefremstillinger. Døpefontene er utstyrt med tau langs alle kanter og med bladranker i et eller to bånd på sidene. Fontenes føtter har også tau langs kantene, og innenfor ses bladverk som akantus eller dyrefigurer.

Man har tidligere tilskrevet Horder et stort antall døpefonter, men det antas nå, at han nok snarere har vært inspirator for et eller flere verksteders bruk av tausnoning og rankeslyng.

Referanser
----------

1. ↑  Den store danske om Horder
2. ↑  Hein, H.K.: *Romanske stenarbejder 3. Horder en romansk stenmester.* Hikuin, 1986
3. ↑  Weilbachs kunstnerleksikon om Horder

Kilder
------

* Hein, H.K.: *Romanske stenarbejder 3. Horder en romansk stenmester.* Hikuin, 1986
* Den store danske
* (da) Horderus på Kunstindeks Danmark / Weilbachs Kunstnerleksikon

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Kunstindeks Danmark
 |
Kart som viser Den turkmenske sosialistiske sovjetrepublikks plassering.
**Den turkmenske sosialistiske sovjetrepublikk** (turkmensk: Түркменистан Совет Социалистик Республикасы Türkmenistan Sovet Sotsialistik Respublikasy; russisk: Туркменская Советская Социалистическая Республика Turkmenskaya Sovetskaya Sotsialisticheskaya Respublika) også kjent som **Turkmenske SSR**, var en av republikkene som utgjorde Sovjetunionen. Ved dannelsen den 7. august 1921 ble republikken kalt Turkmen oblast innen Turkestan ASSR. Den 13. mai 1925 ble den omgjort til Turkmen SSR og ble da en egen republikk i Sovjet. I 1991 ble Turkmenske SSR selvstendig og dagens Turkmenistan ble dannet. 

  


| * v
* d
* r
Republikker i Sovjetunionen |
| --- |
| Øst-Europa | Hviterussiske SSR **·** Moldaviske SSR **·** Russiske SFSR **·** Ukrainske SSR | Sovjetunionens våpen |
| Sentral-Asia | Kasakhiske SSR **·** Kirgisiske SSR **·** Tadsjikiske SSR **·** Turkmenske SSR **·** Usbekiske SSR |
| Kaukasus | Armenske SSR **·** Aserbajdsjanske SSR **·** Georgiske SSR |
| Baltikum | Estiske SSR **·** Latviske SSR **·** Litauiske SSR |
| Kortlivede sovjetrepublikker | Transkaukasiske SFSR (1922–1936) **·** Karelo-finske SSR (1940–1956) |
***Cartrema americana*** er en eviggrønn busk eller lite tre i oljetrefamilien som vokser vilt i sørøstlige USA og i Mexico.

Den er vanligvis 1,5–6 m høy, men kan en sjelden gang bli 10 m høy. Den kan ha en enkelt stamme, eller forgreine seg nært bakken. Barken er glatt, gråbrun til lysegrå og har opphøyde korkporer. Bladene er avlange, 8–12 cm lange, 2–4 cm brede, glatte, læraktige, helrandete og med kileformet basis. Bladstilken er 1–1,5 cm lang.

Blomsterstanden sitter i bladhjørnene og består av 12–20 blomster. Blomstene er enkjønnete, eller en sjelden gang tvekjønnete. Kronen er hvit til gul og har et 2–3 mm langt kronrør og 1,5–2,5 mm lange kronfliker. I USA blomstrer planten i februar–mai og i Mexico i februar–april. Frukten er en steinfrukt som er mørk purpur, rund eller avlang og 7–10 mm i diameter.

I USA vokser *Cartrema americana* på kystslettene nordover til Virginia Beach lengst sørøst i Virginia, sørover til sentrale Florida og vestover til østlige Louisiana. Arten mangler helt i Texas og vestlige Louisiana. I USA vokser planten 0–150 moh. på fuktige steder i skog sammen med blant annet virginiaeiner, *Nyssa*, oksemagnolia, sumpfuru, *Persea borbonia* og *Quercus virginiana*. Den kan også finnes i krattvegetasjon sammen med buskformete eike- og furuarter.

I Mexico har *Cartrema americana* en todelt utbredelse. Den finnes spredt i vestlige Sierra Madre i Sonora, Chihuahua, Durango og Jalisco, men er mer vanlig i den østlige delen av landet fra Nuevo León sørover til Chiapas. De meksikanske plantene vokser 1000–2500 moh. på tørrere steder enn i USA, som einerkratt og furu- og eikeskoger.

Denne planten ble tidligere regnet til slekta *Osmanthus* og hadde navnet *Osmanthus americanus*. Genetiske studier har vist *Osmanthus* i tradisjonelt omfang er en polyfyletisk gruppe. *Cartrema americana* ble derfor sammen med en annen amerikansk art og fem asiatiske flyttet til *Cartrema*.

Litteratur
----------

* G.L. Nesom (2012). «Synopsis of American *Cartrema* (Oleaceae)» (PDF). *Phytoneuron*. 2012-96: 1–11. ISSN 2153-733X.
* «Devilwood (*Cartrema americana*)». Carolina Nature. Besøkt 17. desember 2019.
* «Devilwood». Virginia Tech Department of Forestry and Environmental Conservation. Besøkt 17. desember 2019.

Eksterne lenker
---------------

* (en) *Cartrema americana* i Global Biodiversity Information Facility Rediger på Wikidata

* (en) *Cartrema americana* hos The International Plant Names Index Rediger på Wikidata

* *Cartrema americana* – detaljert informasjon på Wikispecies Rediger på Wikidata
**Den tropiske stormen Agatha** var den første tropiske syklonen i orkansesongen i Stillehavet 2010. Agatha ble dannet i den intertropiske konvergenssonen, et lavtrykksområde med mye tordenvær som omkranser jorda i den tropiske klimasonen. Systemet utviklet seg til et tropisk lavtrykk 29. mai og oppløste seg 30. mai. Vindstyrken nådde 75 km/t og laveste trykk ble målt 1000 mbar (hPa; 29.53 inHg). Agatha traff land nær Guatemalas grense mot Mexico sent den 29. mai. Stormen førte til kraftig regn over hele Mellom-Amerika. Én person mistet livet i Nicaragua, mens 12 personer mistet livet og 11 ble meldt savnet etter jordskred. Tre dødsfall ble også rapportert i El Salvador.

Meteorologisk historikk
-----------------------

Agathas bane.
Agatha hadde sitt opphav i et område med konveksjon, eller tordenvær, som utviklet seg 24. mai utenfor vestkysten av Costa Rica. Det var på det tidspunktet et tråg i området som strakk seg over til det sørvestlige karibiske hav, knyttet til den intertropiske konvergenssonen. Systemet drev mot nordvest og forholdene lå til rette for videre utvikling. Konveksjonen ble mer konsentrert den 25. mai, og National Hurricane Center gjorde oppmerksom på muligheten for utviklingen av et tropisk lavtrykk. Systemet ble noe mer uorganisert dagen etterpå, men uværet lå i et svært fuktig område og flere lavnivåsentre organiserte seg gradvis til ett. Uværet fortsatte å organisere seg på tross av manglende veldefinert sirkulasjon. Systemet ble oppgradert til *det tropiske lavtrykket 1-E* av National Hurricane Center den 29. mai etter konveksjonen og sirkulasjonen var blitt bedre organisert. National Hurricane Center begynte å sende ut bulletiner på syklonen, som lå ca 475 kilometer vest for San Salvador i El Salvador.

Etter å ha blitt oppgradert til en tropisk syklon lå systemet i et miljø med lite vindskjær og vanntemperaturer på 30º C. Lavtrykket ble derfor ventet å øke i styrke, men det fjellpregete landskapet langs kysten av Mellomamerika hindret betydelig intensifisering. Lavtrykket beveget seg sakte mot nordøst rundt den vestlige periferien av en rygg over nordlige Sør-Amerika. Flere timer senere ble det ved hjelp av satelliter påvist kraftig nok vind til at lavtrykket kunne oppgraderes og navngis den tropiske stormen Agatha. Det ble gjort oppmerksom på 40 % risiko for stormen kom til å øke kraftig i styrke da den eneste begrensende faktoren var nærheten til land. Stormen økte derimot lite i styrke, med høyeste vindstyrke målt til 75 km/t og laveste trykk 1000 mbar. To timer etter å ha nådd denne styrken skiftet Agatha plutselig retning mot nord og traff land nær Guatemalas grense mot Mexico.

Etter å ha truffet land fortsatte Agatha å forårsake flom og jordskred. Vindstyrken var ikke lenger på tropisk storm-nivå da Agatha traff land. Systemet svekket seg raskt over land, med vindstyrke ned mot 40 km/t og trykk opp mot 1007 mbar før det begynte å gå i oppløsning.

Eksterne lenker
---------------

* (en) Tropical Storm Agatha (2010) – kategori av bilder, video eller lyd på Commons Rediger på Wikidata
* National Hurricane Centers bulletinarkiv for den tropiske stormen Agatha
**Den tropiske stormen Allison** var en tropisk storm som rammet Sørøst-Texas i orkansesongen i juni 2001. Den var første storm i sesongen, i tillegg varte Allison uvanlig lenge for en junistorm, og den holdt seg tropisk eller subtropisk i 15 dager. Stormen utviklet seg fra en tropisk bølge i nordlige Mexicogulfen den 4. juni 2001, og traff øvre Texas-kysten like etter. Den drev nordover gjennom staten, snudde mot sør, og drev tilbake ut i Mexicogolfen. Stormen fortsatte videre mot øst-nordøst, gjorde landfall i Louisiana, og fortsatte sørøst i USA og Midtatlanteren. Allison var første storm siden Tropisk Storm Frances i 1998 som rammet kystlinjen i nordlige Texas.

Stormen etterlot kraftige regnskyll med opptil 1 000 mm nedbør i Texas. Verst flom forekom i Houston, der Allison gjorde mest skade: 30 000 mennesker ble hjemløse etter at stormen flommet over 70 000 hus og ødela 2 744 hjem. Sentrum av Houston var oversvømmet og forårsaket skade på sykehus og næringsbygninger. Tjuetre mennesker døde i Texas. Allison forårsaket $ 5,5 milliarder i skade og 41 dødsfall. Bortsett fra Texas var Louisiana og sørøstlige Pennsylvania verst rammet. 

I etterkant av stormen erklærte President George W. Bush 75 counties langs Allisons vei som katastrofeområder, slik at innbyggerne kunne søke om hjelp. Allison er den eneste tropiske storm som har beholdt sitt navn historisk uten å ha nådd orkan styrke.

Referanser
----------

1. ↑  John P. Ivey (2002). «Flood Safety and Tropical Storm Allison» (PDF). Besøkt 15. mai 2006.

|  |  |
| --- | --- |
| Oppslagsverk/autoritetsdata | LCCN
 |
**Parallel Lines** er et musikkalbum av punk og new wave gruppen Blondie. Det ble utgitt i september 1978 på Chrysalis Records. Albumet ble produsert av Mike Chapman. Det er et av Blondies mest populære, og etter manges mening deres beste album.

Albumet betydde også deres gjennombrudd i hjemlandet USA, der deres tidligere album, i motsetning til i Europa, hadde solgte beskjedent. Albumet ble en stor suksess i Storbritannia, og singelen "Heart of Glass" nådde toppen av både den amerikanske Billboard listene og UK Singles Chart. 

"One Way or Anothe" ble en ganske stor singelhit i USA og nådde nummer 24 på singellisten, mens gruppen fikk nok en singel i Storbritannia med "Sunday Girl". "Hanging on the Phone" og "Picture This" ble også utgitt som singler fra albumet. I Norge kom albumet på en 16. plass på VG-lista.

Parallel Lines har solgt over 20 millioner eksemplarer.

Albumet kom på plass nr. 140 på Rolling Stone magazine sin liste The 500 Greatest Albums of All Time.

Sporliste
---------

1. "Hanging on the Telephone" (Lee) - 2:17
2. "One Way or Another" (Harrison/Harry) - 3:31
3. "Picture This" (Destri/Harry/Stein) - 2:53
4. "Fade Away and Radiate" (Stein) - 3:57
5. "Pretty Baby" (Harry/Stein) - 3:16
6. "I Know But I Don't Know" (Infante) - 3:53
7. "11:59" (Destri) - 3:19
8. "Will Anything Happen?" (Lee) - 2:55
9. "Sunday Girl" (Stein) - 3:01
10. "Heart of Glass" (Harry/Stein) - 3:45
11. "Gonna Love You Too" (Mauldin/Petty/Sullivan) - 2:03
12. "Just Go Away" (Harry) - 3:21

Referanser
----------

1. ↑  «Robert Christgau: Consumer Guide Oct. 30, 1978». *www.robertchristgau.com*. Besøkt 23. oktober 2021.
2. ↑  «Parallel Lines - Blondie | Songs, Reviews, Credits | AllMusic» **(engelsk)**. Besøkt 23. oktober 2021.
3. ↑  «Billboard - Music Charts, News, Photos & Video». *Billboard* **(engelsk)**. Besøkt 23. oktober 2021.
4. ↑  «Blondie 'Hanging On The Telephone'». *www.soundonsound.com*. Besøkt 23. oktober 2021.

|  |  |
| --- | --- |
| Oppslagsverk/autoritetsdata | MusicBrainz
 |
**Den tropiske stormen Marco** var den trettende navngitte stormen i den atlantiske orkansesongen 2008.

Med radius på bare 20 km var Marco en ekstremt liten storm. Dette gjør stormen muligens til den minste tropiske syklonen noen gang registrert. Forrige rekordholder var syklonen Tracy i 1974, med en radius på 50 km. En eventuell bekreftelse på at Marco er den minste registrerte syklonen noen gang vil først komme når en endelig rapport om stormen offentliggjøres.

Stormhistorie
-------------

Et stort lavtrykksområde utviklet seg 3. oktober over det nordvestlige karibiske hav. Systemet dro i løpet av de neste dagene sakte vestover mot Yucatanhalvøya, men forble dårlig organisert. Systemet dro over Yucatanhalvøya og inn i den sørlige delen av Campechebukta 6. oktober. Systemet fortsatte å organisere seg og ble senere samme dag oppgradert til tropisk lavtrykk. Informasjon fra en orkanjeger indikerte at systemet hadde utviklet seg til en tropisk storm med vinder på 100 km/t. National Hurricane Center navnga da systemet den tropiske stormen Marco.

National Hurricane Center informerte om at Marco var en ekstremt liten tropisk syklon og at størrelsen gjorde det vanskelig å bruke satellittbilder for å fastslå styrken. NHC regnet med at Marco ville gjøre landfall i Veracruz 7. oktober. Marco traff land og gikk raskt i oppløsning over det sentrale Mexico.

Forberedelser og skader
-----------------------

Regjeringen i Mexico sendte ut et stormvarsel for Mexicogulfen fra Tuxpan til Punta El Lagarto kort tid etter at Marco var blitt oppgradert til tropisk storm. Samme dag utvidet regjeringen stormvarselet til også å gjelde gulfen opp til Cabo Rojo. Det ligger mange oljeanlegg i området hvor Marco ble dannet, men man valgte ikke å avbryte produksjonen. Kraftig regn førte til noe flom i kystbyer nær Veracruz.

| Tropiske sykloner i den atlantiske orkansesongen 2008 |
| --- |
| Arthur • Bertha • Cristobal • Dolly • Edouard • Fay • Gustav • Hanna • Ike • Josephine • Kyle • Laura • Marco • Nana • Omar • TD 16 • Paloma |
| 

|  |
| --- |
| Saffir-Simpson orkanskala |
| TD | TS | 1 | 2 | 3 | 4 | 5 |

 |
«**Den troløse misjonær**» er et skillingstrykk med ukjent tekstforfatter. Melodien den synges til skal være «Jeg gikk meg ut i lunden».

Teksten
-------

**1.**Mitt brev at sjette dennes du visstnok mottatt har,  

hvor i deg budskap sendes at du er bleven far,  

ja du er bleven fader, faderullanrullan fader  

ja du er bleven fader, den sak er soleklar.  

  

**2.**Jeg husker godt den dagen du tok ditt første skritt  

du tok meg under haken, jeg syntes det gikk for vidt.  

Og da jeg så fikk barnet, faderullanrullan barnet  

og da jeg så fikk barnet jeg skjønte det var ditt.  

  

**3.**Din drakt var etter moten, du bar et rutet slips  

du gløttet på kommoden hvor jeg har alt mitt nips.  

Du talte om Gud Amor faderullanrullan Amor  

du talte om Gud Amor som jeg har kjøpt i gips.  

  

**4.**Nu har jeg ventet lenge og levd på gode ord,  

men nu vil jeg ha penger og flere enn du tror.  

Å gid som han deg ligner faderullanrullan ligner  

å gid som han deg ligner i ansikt og figur.  

  

**5.**Jeg vil nu intet dølge men si det som det er  

det har nu hatt til følge jeg har en annen kjær.  

Jeg var en simpel pike faderullanrullan pike  

jeg var en simpel pike og du var misjonær.

Kilder
------

* Oldemors visebok av Eli Støre Erichsen, Cappelen 1976
**Stanley Lucas** (født 15. januar 1900 i Morwenstow, død 21. juni 2010) var den eldste mannen som er blitt verifisert som den tredje eldste mannen i verden. 

I 1908 flyttet familien hans til Marhamchurch, Cornwall, der han bodde frem til 1948. Lucas forlot grunnskolen i en alder av fjorten år og han ble senere innkalt til tjeneste i både første og andre verdenskrig. Imidlertid kunne ikke Lucas delta aktiv under krigen på grunn av en pre-diagnostisert hjerte-tilstand. I stedet, hjalp Lucas til på familiegården under den første verdenskrig. Lucas giftet seg med Ivy Nancekivell i 1926 og han overtok ansvaret for familiegården. Lucas var en oppdretter av storfe, sauer og han startet et meieri på gården tidlig på 1940-tallet. I 1948 flyttet han for å bo hos sin familie i nærheten av Poughill, hvor han fremdeles levde etter ektefellen Ivy sin død i 1963. Lucas var den siste gjenlevende britiske mannen som ble født både i det 19. århundre og i den viktorianske epoken. Lucas var den eneste bekreftede mannlige superhundreåring som døde i 2010.

Referanser
----------

1. ↑   www.bude-today.co.uk[Hentet fra Wikidata]

  


|  |  |
| --- | --- |
| Oppslagsverk/autoritetsdata | Prabook
 |
**Stanley Mathenge wa Mirugi** (født 1919 i Mahiga, Nyeri-distriktet) var en av Mau Mau-lederne.

Før mau Mau-opprøret hadde han deltatt i kampene i Burma. Senere ble han leder av Førti-gruppen, en organisasjon som støttet Kenya African Union (KAU) som arbeidet for kenyansk uavhengighet. Han grunnla også *Kenya Riigi*, en gruppe ikke lesekyndige frihetskjempere. Mathenge trodde på den tradisjonelle kikuyu-religionen. I mai 1953 ble han leder av en nyetablert Mau Mau militær enhet: *Nyeri District Council and Army*. Han rivalisering med feltmarskalk Dedan Kimathi skadet imidlertid Mau Mau-bevegelsen.

Han forsvant i 1955, og det skal senere ha blitt rapportert at han bodde i Etiopia.

30. mai 2003 ble en mann, som ble antatt å være Stanley Mathenge, og som bodde i Etiopia, invitert til Kenya av president Mwai Kibaki og gitt en heltemottakelse av staten. Det ble senere avklart at mannen var *Ato Lemma Ayanu*, og han selv nektet for å være Mathenge. Genealogisk DNA-test som ble publisert fire år senere viste at han ikke var Mathenge.

Referanser
----------

1. ↑  Marshall S. Clough: Mau Mau memoirs: history, memory, and politics Lynne Rienner Publishers, 1998. ISBN 1-55587-537-8
2. ↑  Abiodun Alao & Christa Hook: Mau-Mau warrior[*død lenke*] Osprey Publishing, 2006. ISBN 1-84603-024-2
3. ↑  Robert M. Press: Peaceful resistance: advancing human rights and democratic freedoms.Ashgate Publishing, Ltd. 2006. ISBN 0-7546-4713-7
4. ↑  Carole Cooper, J. R. A. Bailey & Garth Bundeh: Kenya: The National Epic. Kenway Publications, 1993
5. ↑  BBC News, May 31, 2003: Doubt cast on Mau Mau hero
6. ↑  Daily Nation, October 18, 2007: Ayanu Fake, DNA Shows
**Ellen Aslaksdatter Skum** (født 26. mai 1827, død 10. februar 1895) var ei av de som ble dømt for medvirkning i «Kautokeino-opprøret» i november 1852. Hun var gift med Mathis Jacobsen Hætta.

14. februar 1854 ble hun sammen med fire andre opprørere, dømt til døden av Høyesterett for deltakelsen i opprøret. Senere ble straffen omgjort til livsvarig straffarbeid, og hun sonet på Tukthuset i Trondheim. Hun ble benådet i 1867 og slapp ut etter 13 år. Etter løslatelsen flyttet hun hjem til ektemannen i Kautokeino. Fra 1875 bodde paret på en statlig rydningsplass i Soattefielbma i Kautokeino. Hun døde som enke 10. februar 1895.

Hennes liv og fangenskap var tema for forestillingen *Fra Kautokeino til Kalvskinnet* som ble vist under Tråante 2017.

Kilder
------

* Fra Kautokeino til Kalvskinnet Arkivert 4. desember 2017 hos Wayback Machine.; NTNU Vitenskapsmuseet
* Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Stanley Marsh** er en fiktiv person og en av de fire hovedpersonene i den animerte amerikanske tv-serien South Park. Stan er 9 år i serien og er bestevenn med Kyle Broflovski. Stan har også en storesøster som heter Shelly Marsh som iblant slår ham. Hans foreldre er Randy Marsh og Sharon Marsh, og de bor sammen i byen South Park. Det er også Stan som som oftest uttaler den kjente replikken «Oh my God! They killed Kenny!» når Kenny dør i en episode.

Han kan ved visse sammenhenger være guttenes anfører. Stan er forelsket i Wendy Testaburger, og en stadig tilbakevendende spøk er at Stan kaster opp hver gang Wendy snakker til ham. Stan er den mest normale i gjengen, da han ifølge produsentene er en blanding av de andre karakterene sine særtrekk. 

Stan er også basert på den ene South Park-skaperen Trey Parker (som også har stemmen til figuren), og har samme fødselsdato og samme navn på familiemedlemmer. Det sies også at Stans meninger i serien generelt også er Trey Parkers.

Utseende og personlighet
------------------------

Stan Marsh har en blå lue og brun jakke. Stan fremstår i serien som kanskje den mest jordnære og realistiske av guttene. I mange episoder, men særlig Asspen og Stanleys Cup, blir Stan dratt inn i ekstreme situasjoner der han må bevise seg selv til tross for at han egentlig er totalt likegyldig til utfordringen. I motsetning til hans far som har en tendens til å overdramatisere og overmystifisere til lattelige høyder, virker Stan å være mye mer nøktern og skammer seg ofte over faren sin. Han kan enkelte ganger fremstå som mer følsom enn de andre guttene, og har i enkelte episoder vist å bry seg om dyr, som i Fun with Veal og Whale Whores. 

| * v
* d
* r
South Park |
| --- |
| Sesonger | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20

 |
| Karakterer | 

|  |  |
| --- | --- |
| Hoved | 
* Stan Marsh
* Kyle Broflovski
* Eric Cartman
* Kenny McCormick

 |
| Universet | 
* Butters Stotch
* Bebe
* Big Gay Al
* Chef
* Clyde
* Ike
* Jimmy
* Liane Cartman
* Mr. Garrison
* Mr. Hankey
* Mr. Mackey
* Mr. Slave
* Pip
* Scott Tenorman
* Starvin' Marvin
* Terrance and Phillip
* Timmy
* Token
* Towelie
* Tuong Lu Kim
* Tweek
* Wendy

 |

 |
| Skapere | 
* Trey Parker
* Matt Stone

 |
| Andre utgivelser | 
* The Spirit of Christmas
* South Park, større, lengre og usensurert

 |

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |
**Günther Stranner** (født 26. april 1967 i Gmünd) er en østerriksk tidligere skihopper.

Han debuterte i verdenscupen med 81.-plass (av 106 deltakere) i Innsbruck 4. januar 1984. Hans beste plassering i verdenscupen var 3.-plass i Oslo (Holmenkollbakken) 20. mars 1988. Sammenlagt i verdenscupen ble han nummer 31 i 1988/89-sesongen. Samme sesong ble han nummer 14 i den tysk-østerrikske hoppuka.

Günther Stranner deltok i VM i 1985 og 1989. De beste plasseringene fikk han i 1985. Han var på det østerrikske laget som tok sølvmedalje i lagkonkurransen i Innsbruck, og han ble nummer 13 i det individuelle rennet i normalbakken i Seefeld. Samme år tok han bronsemedalje i junior-VM i Täsch.

I OL i Calgary i 1988 var han på det østerrikske laget som ble nummer 5. i lagkonkurransen, mens han ble nummer 20 i begge de individuelle rennene. Samme år ble han nummer 5 i VM i skiflyging i Oberstdorf.

Hans siste verdenscuprenn var i Bischofshofen 6. januar 1991.

Referanser
----------

Kilder
------

* Sports Reference: Günther Stranner Arkivert 18. desember 2012 hos Wayback Machine.
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

Eksterne lenker
---------------

* (en) Günther Stranner – Olympedia Rediger på Wikidata

* (en) Günther Stranner – Sports-Reference (OL-resultater – arkivert) Rediger på Wikidata

* (en) Günther Stranner – FIS (skihopping) Rediger på Wikidata
Kalø Vig sett fra Uggelsbølle, med Kalø Slotsruin og Mols Bjerge i bakgrunnen
**Kalø Vig** er den nordlige enden av Århusbugten, fra Skæring Strand mot nordøst til enden ved Kalø slottsruin nedenfor Rønde. Mot øst ligger Mols Bjerge og den nesten runde Knebel vig, som sammen med Begtrup vig mot syd, danner halvøya Skødshoved, som er den sydøstlige avgrensning av Kalø vig.

Kalø vig preges av kontrasten mellom det moderne Studstrupværket som ligger på den vestlige side av viken, og ruinen av middelalderborgen Kalø Slot innerst i bukten. 

Det er flere lystbåthavner i viken slik som *Kaløvig Bådelaug* ved Studstrupværket og *Nappedam* i Egens Vig øst for Kalø Slottsruin. 

Området omkring Kalø Slot og Kalø Hovedgård ble fredet allerede i 1939, og inngår nå sammen med arealer ved Egens Vig i Nationalpark Mols Bjerge. Det er for å bevare linjene i landskapet foretatt *utsiktsfredninger* ved Hjelmager nedenfor Løgten, i området mellom Uggelbølle og Løgten Bugt/Følle Strand, og ved Følle Strandgård, for å opprettholde utsikt til Følle Vig, vest for Kalø Slot.

* Kalø Vig sett fra trehøyde i Mols Bjerge; fremst Knebel Vig, og til venstre Skødshoved. I bakgrunnen StudstrupværketKalø Vig sett fra trehøyde i Mols Bjerge; fremst Knebel Vig, og til venstre Skødshoved. I bakgrunnen Studstrupværket
* Kalø Slotsruin og den ca. 500 m. lange brolakte demningen ut til øyaKalø Slotsruin og den ca. 500 m. lange brolakte demningen ut til øya

I 2002 ble de indre danske farvannene rammet av den mest omfattende og langvarige suboksi i nyere tid. DMUs undersøkelser viste i ettertid at spesielt Kalø Vig var meget kraftig påvirket av suboksien. På dybder over 13 m, var dyrelivet stort sett forsvunnet.

Se også
-------

* Kalø Slotsruin

Referanser
----------

1. ↑  Om fredningen på fredninger.dk
2. ↑  Opgørelse af skadevirkninger på bundfaunaen efter iltsvindet i 2002 i de indre danske farvande; Rapport nr. 456; 2003; DMU (Miljøministeriet)

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |

Portal: Danmark
Behsood-broen over Kabul-elva, Jalalabad - 30. juli 2009
Indus og dens sideelver, hvorav Kabul
**Kabul** (sanskrit: कुभा, farsi: دریای کابل, pashto: کابل سیند) er en elv som har utspring i fjellkjeden Sanglakh i Afghanistan, som er adskilt fra elven Helmand av Unaipasset. Den er hovedelven i den østlige delen av Afghanistan. Elven går 700 km østover før den munner ut i Indus nær Attock i Pakistan. Større byer den går gjennom er Kabul, Chaharbagh, Jalalabad og Nowshera. Kabulelva går inn i Pakistan omtrent 30 km nord for Khyberpasset. De største sideelvene til Kabul er Logar, Panjshir, Kunar, Alingar og Bara.

Elva Kabul er i seg selv ikke så mye mer enn en tynn strøm det meste av året, men blir større om sommeren på grunn av snøsmelting. Den største sideelva er Kunar, som starter som elva Mastuj, som går fra Chiantar-isbreen i Chitraldistriktet i Pakistan og når den går sørover og inn i Afghanistan møter den elva Bashgal, som kommer fra Nurestan. Kunar møter Kabulelva nær Jalalabad. Til tross for at Kunar har høyere vannføring enn Kabulelva, fortsetter elva videre under navnet Kabul, hovedsakelig av politiske og historiske årsaker.

| * v
* d
* r
Hydrologi i Pakistan |
| --- |
| Innsjøer | 

|  |  |
| --- | --- |
| Azad Jammu & Kashmir | 
* Baghsar
* Banjosa
* Chitta Katha
* Shounter
* Subri

 |
| Balutsjistan | 
* HannaHanna

 |
| Gilgit-Baltistan | 
* Attabad
* Borith
* Karambar
* Lower Kachura
* Rama
* Rush
* Satpara
* Sheosar
* Upper Kachura

 |
| Islamabad hovedstadsterritorium | 
* Rawal

 |
| Khyber Pakhtunkhwa | 
* Ansoo
* Dudipatsar
* Kundol
* Lulusar
* Mahodand
* Payee
* Pyala
* Saiful Muluk
* Siri

 |
| Punjab | 
* Khabikki
* Namal
* Uchhali

 |
| Sind | 
* Hadero
* Haleji
* Keenjhar
* Manchar

 |

 |
| Elver | 
* Indus
* Astore
* Bara
* Basol
* Braldu
* Bunhar
* Chenab
* Dasht
* Dori
* Gambila
* Ghaggar-Hakra
* Gilgit
* Gomal
* Haro
* Hingol
* Hispar
* Hunza
* Jhelum
* Jindi
* Kabul
* KechKech
* Korang
* Kunar
* Mula
* Neelum
* Panjkora
* Panjnad
* Poonch
* Rakshan
* Ravi
* Rupal
* Shaksgam
* Shigar
* Shingo
* Shyok
* Soan
* Suru
* Sutlej
* Swan
* Swat
* Tawi
* Zhob

 |
| Kyst | 
* Indiahavet
* Arabiahavet
* Omanbukta

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** GeoNames
 |
|  |
| --- |
| **Typer avtake-off oglanding** |
| 

---

 |
| CTOL |
| STOL |
| STOVL |
| VTOL |
| VTOHL |
| V/STOL |
| CATOBAR |
| STOBAR |
| 

---

 |
| CATO |
| JATO/RATO |
| ZLL/ZLTO |

**Kort avgang og landing** (engelsk: *short take-off and landing*, **STOL**) er et uttrykk som brukes innen luftfart til å beskrive fly med veldig små krav til lengde på rullebanen, og som derfor kan ta av og lande på relativt kort distanse i forhold til sammenlignbare fly.

Én nærmere bestemt definisjon kan være at flyet må kunne lette over en 15 meter høy hindring på en strekning av 450 meter (høy klatrehastighet) og omvendt lande på 450 meter etter å ha fløyet over en hindring som er 15 meter høy (lav steilehastighet).

Begrepet STOL brukes også om korte baner som ikke er så korte, f.eks. norske kortbaneflyplasser med 800 meter bane.

Fly med STOL-egenskaper
-----------------------

Pilatus PC-6 Porter er kjent for sine STOL-egenskaper.
Kjente fly med STOL-egenskaper er blant annet:

* Britten-Norman Islander
* de Havilland DHA-3 Drover
* De Havilland Canada DHC-6 Twin Otter
* de Havilland Canada DHC-7
* de Havilland Canada DHC-8 (kun 100- og 200-serien, 800 meter)
* Dornier Do 27
* Dornier 228
* Fieseler Fi 156 Storch
* Scottish Aviation Twin Pioneer
* Saab 37 Viggen

Se også
-------

* V/STOL
* Kortbaneflyplass

Eksterne lenker
---------------

* WorldWideAircraftCarriers

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
***Dagligvarehandelen*** er en frittstående ukeavis for dagligvarebransjen og distribueres til alle landets dagligvareforretninger og kjedekontorer samt kiosker og bensinstasjoner med dagligvarer i sortimentet.

Lesere er ledere og mellomledere hos leverandører, agenter og kjedekontorer i dagligvarebransjen, samt PR- og informasjonsrådgivere og reklame- og formidlingsbyråer. Nettutgaven er et verktøy for alle leverandører av produkter og tjenester til dagligvarebransjen. Målgruppen er alle som driver butikk, enten de er selvstendige, ansatte eller franchisetakere. *Dagligvarehandelen* er et av Nordens mest leste fagtidsskrifter.

Utgiver er Medier og Ledelse AS, og ansvarlig redaktør er Are Knudsen. Daglig leder er Magne Lerø.

Publikasjoner
-------------

*Hvem er hvem* gir en oversikt over hovedkontorer og kjeder i de sentrale grupperingene i dagligvare detalj i Norge og Norden, samt de viktigste aktørene i kiosk, – bensin og servicemarkedet. Her finner man adresser, telefonnummer etc. samt aktuelle kontaktpersoner i de ulike kjedene. Hvem er hvem benyttes som oppslagsverk i alle ledd i bransjen.

Temanumre tar opp aktuelle saker i bransjen og varierer fra år til år. De distribueres sammen med *Dagligvarehandelen* til alle dagligvareforretninger, kjedekontorer samt kiosker og bensinstasjoner med dagligvarer i sortimentet.

Referanser
----------

1. ↑  hvemerhvem.com Arkivert 9. november 2009 hos Wayback Machine.
2. ↑  butikkipraxis.no Arkivert 17. januar 2013 hos Wayback Machine.

Eksterne lenker
---------------

* *Dagligvarehandelen*s hjemmeside


|  |  |
| --- | --- |
| Oppslagsverk/autoritetsdata | VIAF
 |
**Dagliglivets aktiviteter** (også betegnet **ADL** etter engelsk *activities of daily living*) er et begrep som brukes innen helsevesenet. Dagliglivets aktiviteter kan defineres som gjøremål vi til daglig utfører, som for eksempel av- og påkledning, matlaging, spising, holde orden på personlige eiendeler og personlig hygiene.

Graden av evne til å utføre dagliglivets aktiviteter brukes av helsepersonell til å måle funksjonsgraden til en person. Denne målingen er nyttig når man skal vurdere hvilke pleietjenester personen eventuelt trenger.

**ADL** brukes også som begrep innen barne- og ungdomsvern og HVPU som forkortelse for *Adult Daily Life*. Betegnelsen kan brukes ved beskrivelse av funksjonsnivå for en enkelt bruker og til oppsetting av treningsprogrammer, der skalaen kan være en enkel sammenligning med hva en rimeligvis kan forvente av en vanlig voksen person – eller en mere presist spesifisert målestokk som tar for seg små deler av helheten for å kunne bearbeide og trene på disse hver for seg.

Se også
-------

* Modifisert Rankinskala
* Synsrehabilitering

Referanser
----------

1. ↑  "Activities of Daily Living Evaluation." Encyclopedia of Nursing & Allied Health. Ed. Kristine Krapp. Gale Group, Inc. 2002. eNotes.com. 2006.Enotes Nursing Encyclopedia Arkivert 27. mai 2011 hos Wayback Machine. Besøkt: 11. oktober 2007

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
**Probenecid** er et vanndrivende middel. Substansen har effekt på tubulusdelen av nefronet i nyren, ved å hemme den tubulære reabsorbasjon. Dette medfører økt utskillelse av urin fra kroppen, derav begrepet vanndrivende middel.

Probenecid har også effekt som hemmer utskillelsen av en rekke substanser som skilles ut gjennom normal tubulær sekresjon, deriblant utskillelsen av penicilliner fra nyrene. En kombinasjon med tilføresel av penicillin og probenecid vil dermed føre til høyere konsentrasjon av penicillin i kroppen.

Probenecid er en forbudt substans i forhold til idrett og doping. Ved siden av å fjerne kroppsvæske raskt, noe som kan være egnet for å komme under en vektgrense der kroppsvekt er viktig for idretten, kan middelet også være egnet til å maskere bruk av andre midler. Den mest kjente sak for bruk av probenecid innen idrett av norske utøvere er fra 1987. Da testet fem norske kastere positivt for substansen under en treningsleir i Dallas, Texas. Det var den norske rekordholderen i kulestøt, Lars Arvid Nilsen brødrene Jan og Kåre Sagedal, Trond Ulleberg og Arne Pedersen. Alle var markante navn innen norsk friidrett.

Andre vanndrivende midler er furosemid og tiazid.

Referanser
----------

1. ↑  
«Historikk: Store norske dopingsaker». Dagbladet.no. 30. juli 1998. Besøkt 6. januar 2011.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
**Hossam Ghaly** (født 15. desember 1981 i Kafr el-Sheikh i Egypt) er en egyptisk landslagsspiller i fotball som har spilt for to engelske, en egyptisk og en nederlandsk klubb. Han er nå på utlån til Derby County fra Tottenham Hotspur.

Ghaly har scoret 5 mål på 21 landskamper for Egypt.

Biografi
--------

Hossam Ghaly startet sin fotballkarriere i egyptiske El Ahly, og han spilte for denne klubben fram til august 2003 da han skrev under på en kontrakt med nederlandske Feyenoord som betalte rundt €1, 5 million for Ghaly. Han debuterte for Feyenoord den 21. september 2003 da han ble byttet inn i det 47. spilleminutt i en ligakamp mot PSV Eindhoven, og totalt spilte han 13 ligakamper for klubben fra Rotterdam i 2003/04-sesongen. Hans første mål for Feyenoord kom 21. august 2004 da de slo Willem II 4-0, men dette ble også hans eneste ligamål på 20 kamper i 2004/05-sesongen. Etter å ha scoret 2 mål på 10 ligakamper i første del av 2005/06-sesongen ble han solgt til engelske Tottenham Hotspur for cirka 2 millioner pund den 31. januar 2006.

Ghaly debuterte for Tottenham, og i Premier League, den 9. september 2006 i en kamp mot Manchester United, og hans første mål for *Spurs* kom 19. oktober 2006 da Tottenham vant 2-0 over Beşiktaş i en kamp i UEFA-cupen. Han noterte seg for sitt første ligamål den 17. mars 2007 da Tottenham vant 3-1 over Watford, og dette ble hans eneste ligamål på 21 kamper i 2006/07-sesongen for klubben fra London. På grunn av en episode i en ligakamp mot Blackburn Rovers den 10. mai 2007 har ikke Hossam Ghaly spilt flere kamper for *Spurs*. I den kampen ble han byttet inn i det 29. spilleminutt for deretter å bli byttet ut i det 60. spilleminutt, og i frustrasjon over å bli byttet ut kastet han drakten sin på bakken da han forlot banen.

Etter 8 måneder uten å ha spilt noen obligatoriske kamper skrev Ghaly den 11. januar 2008 under på en låneavtale med Derby County, og han debuterte for Derby den 12. januar 2008 i en ligakamp mot Wigan Athletic.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 546).   
 Headline Book Publishing, London. ISBN 978-0-7553-1664-9

Eksterne lenker
---------------

* (en) Hossam Ghaly – FIFA Rediger på Wikidata

* (en) Hossam Ghaly – Transfermarkt Rediger på Wikidata

* (en) Hossam Ghaly – national-football-teams.com Rediger på Wikidata

* (en) Hossam Ghaly – WorldFootball.net Rediger på Wikidata

* (en) Hossam Ghaly – Soccerbase.com Rediger på Wikidata

* (en) Hossam Ghaly – FootballDatabase.eu Rediger på Wikidata

* (en) Hossam Ghaly – Soccerway Rediger på Wikidata

* (en) Hossam Ghaly – PlaymakerStats.com Rediger på Wikidata

* (en) Hossam Ghaly – FBref Rediger på Wikidata
* (en) Webartikler om Ghaly
«Wang Zhen» har flere betydninger.

**Wang Zhen** (kinesisk: 王振; pinyin: *Wáng Zhèn*; død 1449) var en evnukk ved Ming-keiserens hoff i Beijing. Han hadde betydelige fullmakter og stor innflytelse på keiseren.

Wang Zhen spilte en betydelig rolle i forbindelse med slaget om festningen Tumu (1449, i Kina kjent som Tumu-krisen, det største militære sammenstøtet i Ming-dynastiets tid). Under dette felttoget, som ble ledet av Wang Zhen, og som skulle forsvare riket mot mongolene (oiratene) under Esen Taiji, ble til slutt den kinesiske hær på 500 000 mann knust av en mindre, men mer stridserfaren, mongolsk kavalerienhet. Keiseren ble tatt til fange, og mongolene krevde høye løsepenger.

Referanser
----------

1. ↑   China Biographical Database[Hentet fra Wikidata]
2. ↑  China Knowledge - *Eunuchs*, besøkt 7. februar 2019.

Eksterne lenker
---------------

* Encyclopædia Britannica - Wang Zhen Chinese Eunuch

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI
 |